turjo4nis/wikipedia-bn-dump-20250701 huggingface dataset:
ব্রুস বোল্টন

ব্রুস আলফ্রেড বোল্টন (; জন্ম: ৩১ মে, ১৯৩৫) ক্যান্টারবারির ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওয়েলিংটন দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ব্রুস বোল্টন।

প্রথম-শ্রেণীর ক্রিকেট 
১৯৫৫-৫৬ মৌসুম থেকে ১৯৭০-৭১ মৌসুম পর্যন্ত ব্রুস বোল্টনের প্রথম-শ্রেণীর খেলোয়াড়ী জীবন চলমান ছিল। ব্রুস বোল্টন ডানহাতি উদ্বোধনী ব্যাটসম্যান হিসেবে খেলতেন। এছাড়াও, কার্যকরী লেগ-স্পিন বোলার ছিলেন। প্রায় ১০ বছর নিউজিল্যান্ডের ঘরোয়া ক্রিকেট আসরে ক্যান্টারবারির পক্ষে খেলেন। এক বছর বিরতি নেয়ার পর ওয়েলিংটনের পক্ষে আরও পাঁচ মৌসুম খেলেন তিনি।

১৯৫৮ সাল পর্যন্ত প্রথম-শ্রেণীর ক্রিকেটে ব্রুস বোল্টনের আশানুরূপ ব্যাটিং রেকর্ড ছিল না। তবে, ১৯৫৮-৫৯ মৌসুমে ক্যান্টারবারির পক্ষে প্লাঙ্কেট শীল্ডের প্রথম দুই খেলায় তিনি ৭৯, ২৮, ৭৪ ও ৪৯ রান সংগ্রহ করেন। তন্মধ্যে, তিনবার ক্যান্টারবারির সর্বোচ্চ রান সংগ্রাহক হন।

১৯৫৯-৬০ মৌসুমে নিজস্ব একমাত্র প্রথম-শ্রেণীর শতরানের সন্ধান পান। নর্দার্ন ডিস্ট্রিক্টসের বিপক্ষে ১৩৮ রান তুলেন তিনি। উদ্বোধনী জুটিতে ভবিষ্যতের নিউজিল্যান্ডীয় টেস্ট অধিনায়ক গ্রাহাম ডাউলিংয়ের সাথে ২১৪ রানের জুটি গড়েন। দুই মৌসুম বাদে ব্যক্তিগত সেরা বোলিং পরিসংখ্যান দাঁড় করান। ১৯৬১-৬২ মৌসুমে সেন্ট্রাল ডিস্ট্রিক্টসের বিপক্ষে ৭/২৩ লাভ করেন তিনি। তবে, সবগুলো খেলায় অংশ নিয়ে সবমিলিয়ে ঐ মৌসুমে তিনি কেবলমাত্র আট উইকেট পেয়েছিলেন।

ওয়েলিংটনের পক্ষে শেষের দিকের খেলোয়াড়ী জীবনে নিচেরসারিতে ব্যাটিংয়ে নামতেন। তন্মধ্যে, ১৯৬৯-৭০ মৌসুমে দলের অধিনায়কের দায়িত্বে ছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ব্রুস বোল্টন। সবগুলো টেস্টই ইংল্যান্ডের বিপক্ষে খেলেছিলেন তিনি। ২৭ ফেব্রুয়ারি, ১৯৫৯ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ মার্চ, ১৯৫৯ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।

১৯৫৮-৫৯ মৌসুমের শেষদিকে সফররত ইংরেজ দলের বিপক্ষে দুই টেস্ট খেলার জন্যে তাকে আমন্ত্রণ জানানো হয়। প্রথম খেলায় নিউজিল্যান্ড দল ইনিংস ব্যবধানে পরাভূত হয়। তবে, বোল্টন ভালো খেলেছিলেন। প্রথম ইনিংসে ৩৩ রান তুলেন। এ পর্যায়ে ষষ্ঠ ব্যাটসম্যান হিসেবে বিদেয় নেয়ার পূর্বে তিন ঘণ্টার অধিক সময় ক্রিজে অবস্থান করেন। দ্বিতীয় ইনিংসে তিনি ২৬ রান সংগ্রহ করেন। দ্বিতীয় টেস্টে তিনি শূন্য রানে রান আউটের শিকার হন। তবে, দুই দিন পর থেকে বৃষ্টির কারণে খেলাটি পরিত্যক্ত হয়ে যায়। অংশগ্রহণকৃত দুই টেস্টের কোনটিতেই তাকে বোলিংয়ের আমন্ত্রণ জানানো হয়নি।

তথ্যসূত্র

আরও দেখুন 
 বিল প্লেল
 এডি ম্যাকলিওড
 নিউজিল্যান্ডীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৩৫-এ জন্ম
জীবিত ব্যক্তি
ওয়েলিংটনের ক্রিকেটার
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
সাউথ আইল্যান্ডের ক্রিকেটার
এমরান আলী সরকার

এমরান আলী সরকার (মৃত্যু: ১২ ডিসেম্বর ২০০৭) বাংলাদেশের রাজশাহী জেলার রাজনীতিবিদ যিনি তৎকালীন রাজশাহী-১১ আসনের সংসদ সদস্য ও ত্রাণ ও পুনর্বাসন মন্ত্রী ছিলেন।

প্রাথমিক জীবন 
এমরান আলী সরকার১৯১৩ সালের ১৭ ই ফেব্রুয়ারি বাংলা ১৩১৯ সালের ৪ঠা ফাল্গুন রাজশাহী শহরের রামচন্দ্রপুরে এক মুসলিম সম্ভ্রান্ত পরিবারে জন্মগ্রহণ করেন। তার স্ত্রী আমেনা বেগম ২৫ সেপ্টেম্বর ২০১৮ সালে মৃত্যুবরণ করেন।

রাজনৈতিক জীবন 
এমরান আলী সরকার ন্যাপ-ভাসানী থেকে বাংলাদেশ জাতীয়তাবাদী দলে যোগ দিয়ে বিএনপির জাতীয় স্থায়ী কমিটির সদস্য হয়ে ছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১১ আসন থেকে সংসদ সদস্য নির্বাচিত হন। তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় ত্রাণ ও পুনর্বাসন মন্ত্রী হিসেবে দায়িত্ব পালন করেন। তিনি রাজশাহী পৌরসভার চেয়ারম্যান ছিলেন।

মৃত্যু 
এমরান আলী সরকার ১২ ডিসেম্বর ২০০৭ মৃত্যুবরণ করেন।

তথ্যসূত্র 

জন্মের বছর অনুপস্থিত (জীবিত ব্যক্তি)
২০০৭-এ মৃত্যু
রাজশাহী জেলার রাজনীতিবিদ
দ্বিতীয় জাতীয় সংসদ সদস্য
আবদুস সাত্তারের মন্ত্রিসভার সদস্য
বাংলাদেশের সাবেক মন্ত্রী
জিয়াউর রহমানের মন্ত্রিসভার সদস্য
বাংলাদেশ জাতীয়তাবাদী দলের রাজনীতিবিদ
ছোনগাছা ইউনিয়ন

ছোনগাছা ইউনিয়ন বাংলাদেশের সিরাজগঞ্জ জেলার অন্তর্গত সিরাজগঞ্জ সদর উপজেলার একটি ইউনিয়ন।

ইতিহাস 
১৮৯৯ সালে ছোনগাছা একটি পঞ্চায়েত হিসেবে প্রতিষ্ঠিত হয়। এরপর ১৯১৯ সালে এটি ইনিয়ন পঞ্চায়েতে পরিণত হয়। স্বাধীনতার পর, ১৯৭২ সালে এটি ইউনিয়ন পরিষদ হিসেবে স্বীকৃতি পায়।

প্রশাসন 
ছোনগাছা ইউনিয়ন পরিষদ সিরাজগঞ্জ সদর উপজেলার ৬নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। 

ছোনগাছা ইউনিয়ন জাতীয় সংসদের সিরাজগঞ্জ-১ আসনের আওতাধীন।

তথ্যসূত্র

বহিঃসংযোগ 
 জাতীয় তথ্য বাতায়নে ছোনগাছা ইউনিয়ন 

সিরাজগঞ্জ সদর উপজেলার ইউনিয়ন
কেপলার-২২

কেপলার-২২ হলো সূর্যের মতো দেখতে উত্তর দিকের সিগনাস নক্ষত্রমণ্ডলীর একটি নক্ষত্র যার বসবাসযোগ্য অঞ্চলে কেপলার-২২বি নামক একটি গ্রহ রয়েছে। পৃথিবী থেকে নক্ষত্রটির দূরত্ব ৬৩৮ আলোকবর্ষ (১৯৬ পারসেক)।
নক্ষত্রটির ভর ০.৯৬ ± ০.০৬০ সৌরভরের সমান।

তথ্যসূত্র 

নক্ষত্র
মূত্রাশয়ের ত্রিকোণ

মূত্রাশয়ের ত্রিকোণ (ইংরেজিতে: Trigone of urinary bladder), দুটি ইউরেটারীয় রন্ধ্র এবং অন্তঃস্থ ইউরেথ্রা মুখ দ্বারা গঠিত মূত্রথলির অভ্যন্তরীণ একটি মসৃণ ত্রিভুজাকার জায়গা।

জায়গাটি প্রসারণের প্রতি অতি সংবেদনশীল এবং একবার নির্দিষ্ট পরিমাণে  প্রসারিত হলে মূত্রথলি মস্তিষ্ককে খালি করার জন্য প্রয়োজনীয় সংকেত দেয়। মূত্রাশয় যতই পূর্ণ হতে থাকে, সংকেতও ততই শক্তিশালী হতে থাকে।

ভ্রূণতাত্ত্বিকভাবে, মূত্রাশয়ের ত্রিকোণ  মেসোনেফ্রিক নালির পুচ্ছ প্রান্ত থেকে উদ্ভূত হয়,যা মেসোডার্ম থেকে সৃষ্টি হয় (মূত্রাশয়ের বাকী অংশ এন্ডোডার্মাল )।  নারীদের ক্ষেত্রে মেসোনেফ্রিক নালি পুর্বাবস্থায় ফিরে যায়,  ফলে ত্রিকোণটি অতটা স্পষ্ট থাকে না।

প্যাথলজি 
ক্লিনিকালি গুরুত্বপূর্ণ, কারণ এ জায়গায় একবার সংক্রমণ ( ট্রাইগোনাইটিস ) হলে ক্রমাগত লেগে থাকে।

আরও দেখুন 

 ট্রাইগোনাইটিস

তথ্যসূত্র

বহিঃসংযোগ  

  - "The Male Pelvis: The Urinary Bladder"

মূত্র তন্ত্র
মূত্রঘটিত তন্ত্র
আমিরুল ইসলাম কামাল

আমিরুল ইসলাম কামাল বাংলাদেশের নোয়াখালী জেলার রাজনীতিবিদ ও মুক্তিযুদ্ধের সংগঠক যিনি তৎকালীন নোয়াখালী-১৪ আসনের সংসদ সদস্য ও প্রাক্তন প্রতিমন্ত্রী ছিলেন।

প্রাথমিক জীবন 
আমিরুল ইসলাম কামাল নোয়াখালী জেলার হাতিয়া উপজেলায় জন্মগ্রহণ করেন।

রাজনৈতিক জীবন 
আমিরুল ইসলাম কামাল মুক্তিযুদ্ধের সংগঠক ছিলেন। বাংলাদেশ আওয়ামী লীগ থেকে বাংলাদেশ জাতীয়তাবাদী দলে যোগদিয়ে ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-১৪ আসন থেকে সংসদ সদস্য নির্বাচিত হন। ১৯৭৭ সালে তিনি বিএনপিতে যোগ দেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলে প্রার্থী হিসেবে তৎকালীন নোয়াখালী-১৪ আসন থেকে পুনরায় সংসদ সদস্য নির্বাচিত হন। আবদুস সাত্তারের মন্ত্রিসভায় তিনি প্রথমে মৎস্য ও পশুপালন প্রতিমন্ত্রী ও পরে ত্রাণ ও পনর্বাসন প্রতিমন্ত্রী হিসেবে দায়িত্ব পালন করেন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
নোয়াখালী জেলার রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের সাবেক রাজনীতিবিদ
বাংলাদেশ জাতীয়তাবাদী দলের রাজনীতিবিদ
আবদুস সাত্তারের মন্ত্রিসভার সদস্য
বাংলাদেশের সাবেক প্রতিমন্ত্রী
প্রথম জাতীয় সংসদ সদস্য
দ্বিতীয় জাতীয় সংসদ সদস্য
বাংলাদেশের কৃষিমন্ত্রী
বাংলাদেশ আওয়ামী লীগের রাজনীতিবিদ
জীবিত ব্যক্তি
২১শ শতাব্দীর বাঙালি
বাংলাদেশের যুব ও ক্রীড়া প্রতিমন্ত্রী
মায়ার খেলা (গীতিনাট্য)

মায়ার খেলা হল রবীন্দ্রনাথ ঠাকুর কর্তৃক বাংলা ভাষায় রচিত একটি গীতিনাট্য। এটি ১৮৮৮ সালে প্রকাশিত হয়। নারী উন্নয়নের কথা চিন্তা করে তিনি এই নাটকটি রচনা করেন। তৎকালীন সম্ভ্রান্ত পরিবারের নারীরা এ নাটকে প্রথম অভিনয় করেন। এ সম্পর্কে ইন্দিরা দেবী বলেন, "মায়ার খেলার অভিনয় তখনকার দিনে নিশ্চয় বেশ একটি স্মরণীয় ঘটনা, সম্ভ্রান্ত ঘরের মেয়েরা বোধ হয় এই প্রথম সংঘবদ্ধভাবে অভিনয়ে নামেন।"

চরিত্র 

 অমর
 শান্তা
 অশোক
 প্রমদা
 কুমার
 মায়াকুমারীগণ ( ৩ জন)
 প্রমদার সখীগণ (৩ জন)
 পুরুষগণ
 স্ত্রীগণ

কাহিনী সারাংশ 
একদিন নব বসন্তের রাত্রে মায়াকুমারীরা স্থির করল, প্রমোদপুরের যুবক-যুবতীদের হৃদয়ে প্রেম রচনা করে তারা মায়ার খেলা খেলবে।

শান্তা আপন প্রাণমন অমরকে সমর্পণ করেছে। কিন্তু চিরদিন নিতান্ত নিকটে থাকাতে শান্তার প্রতি অমরের প্রেম জন্মাতে অবকাশ পায়নি। অমর শান্তার মনের ভাব না বুঝে  সে প্রেয়সীর খুুঁজে বের হয়েছে।

অন্য দিকে, প্রমদার কাছে অশোক ও কুুৃমার তাদের আপন প্রেম ব্যক্ত করে। কিন্তু সেদিকে তার কোন ভ্রূক্ষেপ নেই, কারণ – তার কোমল হৃদয়ে এখনো প্রেমের উন্মেষ হয়নি।

অমর পৃথিবী খুঁজে কারুর সন্ধান পেল না। অবশেষে প্রমদার ক্রীড়াকাননে এসে দেখল, প্রমদার প্রেমলাভে ব্যর্থ হয়ে অশোক আপন মর্মব্যথা পোষণ করছে। প্রমদাকে দেখে অমরের মনে এক নতুন আনন্দ জাগ্রত হল। প্রমদা দেখল, আর-সকলেই তৃষিত ভ্রমরের ন্যায় তার চারিদিকে ফিরতেছে, কেবল অমর দূরে দাঁড়িয়ে আছে। সে আকৃষ্টহৃদয়ে তার সখীদের বলল অমরের খবর নেবার জন্য। কিন্তু অমরের অনতিস্ফুট হৃদয়ের ভাব তারা বুঝল না। কেবল মায়াকুমারীগণ বুঝল এবং তারা গান গাইতে লাগল।

ক্রমে অমর ও প্রমদা উভয়ের মনেই ভাব জন্মাল। কিন্তু সখীগণ অমরের ভালোবাসা  বিশ্বাস করেনি এবং তাকে ঘৃণা করতে লাগল। অমর যখন প্রমদাকে প্রেম নিবেদন করল তখন প্রমদার উত্তর দানের আগেই তার সখীগণ এসে অমরকে ভর্ৎসনা করল। অমর প্রকৃত অবস্থা না বুঝেই ব্যথিত হয়ে ফিরে গেল।

অমরের অসুখী অশান্ত আশ্রয়হীন হৃদয় সহজেই শান্তার প্রতি ফিরল। সে শান্তার নিকট আত্মসমর্পণ করল। এদিকে অপেক্ষারত  ভগ্নহৃদয়া প্রমদা অমরের প্রেমের আশা একেবারেই পরিত্যাগ করল।

শান্তা ও অমরের মিলনোৎসবে পুরনরনারীগণ সমবেত হল। অমর যখন শান্তাকে পুষ্পমালা পরাতে যাচ্ছে তখন সেখানে প্রমদার উপস্থিতিতে তার হাত থেকে মালা খসে পড়ে যায়। সবাই একথা বিশ্বাস করতে লাগল যে, অমর ও প্রমদার হৃদয় গোপনে প্রেমের বন্ধনে বাঁধা আছে। তখন শান্তা ও সখীগণ তাদের মিলনসংঘটনে প্রবৃত্ত হল। অবশেষে, অমর ও শান্তার মিলন হল এবং প্রমদা শূন্য হৃদয় নিয়ে কেঁদে কেঁদে প্রস্থান করল।

তথ্যসূত্র

বহিঃসংযোগ 

 rabindra-rachanabali.nltr.org

নাটক
ভারতীয় নাটক
রবীন্দ্র গীতিনাট্য
আফতাবুজ্জামান

ডাঃ আফতাবুজ্জামান বাংলাদেশের সাতক্ষীরা জেলার রাজনীতিবিদ ও চিকিৎসক যিনি খুলনা-১২ আসনের সংসদ সদস্য ও প্রাক্তন প্রতিমন্ত্রী ছিলেন।

প্রাথমিক জীবন 
আফতাবুজ্জামান সাতক্ষীরায় জন্মগ্রহণ করেন।

রাজনৈতিক জীবন 
আফতাবুজ্জামান একজন চিকিৎসক। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলে প্রার্থী হিসেবে তৎকালীন খুলনা-১২ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি স্বাস্থ্য ও জনসংখ্যা নিয়ন্ত্রণ প্রতিমন্ত্রী হিসেবে দায়িত্ব পালন করেন। তিনি বাংলাদেশ মৎস্যচাষী সমিতির সভাপতি।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
সাতক্ষীরা জেলার রাজনীতিবিদ
বাংলাদেশের সাবেক প্রতিমন্ত্রী
আবদুস সাত্তারের মন্ত্রিসভার সদস্য
বাংলাদেশী চিকিৎসক
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
তসলিমা আবেদ

তসলিমা আবেদ ছিলেন একজন বাংলাদেশী মহিলা অধিকার কর্মী এবং রাজনীতিবিদ যিনি সংরক্ষিত মহিলা আসনের সংসদ সদস্য এবং প্রতিমন্ত্রী হিসাবে দায়িত্ব পালন করেছিলেন।

প্রাথমিক জীবন 
তসলিমা আবেদ রংপুরে জন্মগ্রহণ করেন।

রাজনৈতিক জীবন 
তসলিমা আবেদ প্রথম জাতীয় সংসদের সংরক্ষিত মহিলা আসন আসন-১ ও দ্বিতীয় জাতীয় সংসদের সংরক্ষিত মহিলা আসন-২ থেকে মনোনীত সংসদ সদস্য হিসেবে দায়িত্ব পালন করেন। আবদুস সাত্তারের মন্ত্রিসভায় তিনি মহিলা বিষয়ক প্রতিমন্ত্রী হিসেবে দায়িত্ব পালন করেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
রংপুর জেলার রাজনীতিবিদ
জাতীয় সংসদের সংরক্ষিত মহিলা আসনের সদস্য
বাংলাদেশের সাবেক প্রতিমন্ত্রী
বাংলাদেশ আওয়ামী লীগের সাবেক রাজনীতিবিদ
বাংলাদেশ জাতীয়তাবাদী দলের রাজনীতিবিদ
আবদুস সাত্তারের মন্ত্রিসভার সদস্য
প্রথম জাতীয় সংসদ সদস্য
দ্বিতীয় জাতীয় সংসদ সদস্য
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশ আওয়ামী লীগের রাজনীতিবিদ
২০শ শতাব্দীর বাংলাদেশী নারী রাজনীতিবিদ
জাতীয় সংসদের মহিলা সদস্য
আব্দুল মান্নান শিকদার

আব্দুল মান্নান শিকদার (১৯৩১- ) বাংলাদেশের মাদারীপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ফরিদপুর-১৬ আসনের সংসদ সদস্য ও প্রতিমন্ত্রী ছিলেন।

প্রাথমিক জীবন 
আব্দুল মান্নান শিকদার ১৯৩১ সালে মাদারীপুরে জন্মগ্রহণ করেন।

রাজনৈতিক জীবন 
আব্দুল মান্নান শিকদার আইনজীবী ও মুক্তিযুদ্ধের সংগঠক ছিলেন। বাংলাদেশ আওয়ামী লীগ থেকে বাংলাদেশ জাতীয়তাবাদী দলে যোগদিয়ে ছিলেন। পরে বাংলাদেশ জাতীয় কংগ্রেসে যোগ দেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলে প্রার্থী হিসেবে তৎকালীন ফরিদপুর-১৬ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি ভূমি প্রশাসন ও সংস্কার প্রতিমন্ত্রী হিসেবে দায়িত্ব পালন করেন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয় কংগ্রেসের প্রার্থী হিসেবে মাদারীপুর-২ আসন থেকে তিনি পরাজিত হয়েছিলেন।

তথ্যসূত্র 

সম্ভাব্য জীবিত ব্যক্তি
১৯৩১-এ জন্ম
মাদারীপুর জেলার রাজনীতিবিদ
মাদারীপুর জেলার আইনজীবী
বাংলাদেশের স্বাধীনতা যুদ্ধে জড়িত ব্যক্তি
আবদুস সাত্তারের মন্ত্রিসভার সদস্য
বাংলাদেশের সাবেক প্রতিমন্ত্রী
বাংলাদেশ আওয়ামী লীগের সাবেক রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
দ্বিতীয় জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
জীবিত ব্যক্তি
ব্যালেরিনা অর্কিড

ব্যালেরিনা অর্কিড পশ্চিম অস্ট্রেলিয়ার দক্ষিণ-পশ্চিমের স্থানীয় অর্কিডের একটি প্রজাতি এবং অন্যান্য অর্কিডের তুলনায় অনেক পরে এর খোঁজ   পাওয়া গেছ। আবিষ্কৃত হয়েছে ২০০১ সালে।এবং  ফুুল এর নামের  মতোই সুন্দর। যদিও এটি বিরল এবং ঝুঁকি  মধ্যে রয়েছ।

অবস্থান
আসলে এ প্রজাতির ফুল পশ্চিম অস্ট্রেলিয়ার এবং সেখানকার হ্রদ আলথামের(লবণাক্ত)বালুর নিকটে জন্মে।রাস্তার সংরক্ষণ,ক্যাঙারুর চারণ এবং পরিষ্কার করণের জন্যই এরা এতটা ঝুঁকিতে আছে।

সংরক্ষণ
২ টি জনগোষ্ঠীর দারা  মাত্র ৩০০ টি উদ্ভিদের কথা জানা গেছে।প্রজাতিগুলো পশ্চিম অষ্ট্রেলিয়ার সরকারী উদ্যান ও বন্যজীবন বিভাগ দারা হুমকিসহ উদ্ভিদ হিসেবে শ্রেণীবদ্ধ করা হয়েছ।১৯৯৯এর পরিবেশ সংরক্ষণ ও জীববৈচিত্র্য সংরক্ষণ আইন এর অধীনে সমালোচনামূলকভাবে বিপন্ন বলে তালিকাভুক্ত করা হয়েছে। লবণাক্ততা বৃদ্ধি,ক্যাঙারুদের চারণ এবং রাস্তার রক্ষণাবেক্ষণ এর জন্যই এই হুমকির মুখে ব্যালেরিনা।

তথ্যসূত্র 

ক্যালেডেনিয়া
পশ্চিম অস্ট্রেলিয়ার অর্কিড
অস্ট্রেলিয়ার স্থানীয় অর্কিড
২০০১-এ বর্ণিত উদ্ভিদ
পশ্চিম অস্ট্রেলিয়ার স্থানীয় উদ্ভিদ
স্টিফেন হপার কর্তৃক নামকরণকৃত ট্যাক্সা
অ্যান্ড্রু ফিলিপ ব্রাউন কর্তৃক নামকরণকৃত ট্যাক্সা
ইব্রাহীম খলিল

ইব্রাহিম খলিল নোয়াব বালা (১৯৪৭–৭ জুলাই ১৯৮১) বাংলাদেশের শরীয়তপুর জেলার রাজনীতিবিদ যিনি তৎকালীন ফরিদপুর-১৭ আসনের সংসদ সদস্য ছিলেন। তিনি বাংলাদেশ মুসলিম লীগের প্রতিষ্ঠাতা সভাপতি ও ঢাকা বিশ্ববিদ্যালয়ের হাজী মোহাম্মদ মহসীন হল ছাত্র সংসদের প্রথম জিএস ছিলেন।

প্রাথমিক জীবন 
ইব্রাহীম খলিল ১৯৪৭ সালে শরীয়তপুরের সখিপুরের বালা পরিবারে জন্মগ্রহণ করেন। তার স্ত্রী বেগম শামসুন নাহার খলিল।

রাজনৈতিক জীবন 
ইব্রাহীম খলিল বাংলাদেশ মুসলিম লীগের প্রতিষ্ঠাতা সভাপতি ও ঢাকা বিশ্ববিদ্যালয়ের হাজী মোহাম্মদ মহসীন হল ছাত্র সংসদের প্রথম জিএস ছিলেন। তিনি ১৯৬৯ সালের ১১ দফা ছাত্র আন্দোলনসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে তৎকালীন ফরিদপুর-১৭ আসন থেকে সংসদ সদস্য নির্বাচিত হন।

মৃত্যু 
ইব্রাহীম খলিল ৭ জুলাই ১৯৮১ সালে লন্ডনে মৃত্যুবরণ করেন।

তথ্যসূত্র 

১৯৪৭-এ জন্ম
১৯৮১-এ মৃত্যু
শরীয়তপুর জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ মুসলিম লীগের রাজনীতিবিদ
দ্বিতীয় জাতীয় সংসদ সদস্য
শরীয়তপুর জেলার ব্যক্তি
বাণিজ্যিক এলাকা

একটি শহরের বাণিজ্যিক এলাকা মূলত বাণিজ্যিক ভবনে সমন্বয়ে কিছু এলাকা, জেলা বা আশেপাশের প্রতিবেশী এলাকাসমূহ নিয়ে, উদাহরণস্বরূপ বলা যায়, একটি নগরকেন্দ্র, কেন্দ্রীয় বাণিজ্যিক এলাকা, আর্থিক প্রতিষ্ঠান এলাকা, "প্রধান সড়ক"("Main street"), বাণিজ্যিক পল্লী অথবা বিপনি বিতান নিয়ে গড়ে ওঠা বিশেষ এলাকা। শহরের বাণিজ্যিক ক্রিয়াকলাপসমূহের মধ্যে পণ্য ও পরিষেবার খুচরা ক্রয়বিক্রয়, পাইকারি ক্রয়বিক্রয়, আর্থিক প্রতিষ্ঠান এবং বিভিন্ন ধরনের কার্যক্রয় রয়েছে যা বিশদভাবে "বাণিজ্য" হিসাবে তালিকাভুক্ত করা হয়েছে। বাণিজ্যিক কর্মকাণ্ডের জন্য তুলনামূলকভাবে অল্প পরিমাণ জমির প্রয়োজন হয়, তবে এগুলি একটি পৌর সম্প্রদায়ের অর্থনীতির অত্যন্ত গুরুত্বপূর্ণ অংশ। এগুলি কর্মসংস্থানের যোগান দেয়, অর্থের প্রবাহ সহজতর করে এবং সম্প্রদায়ের বিভিন্ন সভা-সমিতি ও সাংস্কৃতিক অনুষ্ঠানে আরও অনেক গুরুত্বপূর্ণ ভূমিকা পালন করে।

নগর গবেষণা ও পরিকল্পনা পরিভাষা
পরিকল্পনা
মাউনা লোয়া

মাউনা লোয়া (Hawaiian; ), প্রশান্ত মহাসাগরের মার্কিন যুক্তরাষ্ট্রের হাওয়াইয়ের হাওয়াই দ্বীপ গঠনের পাঁচটি আগ্নেয়গিরির মধ্যে একটি হল মাউনা লোয়া। ভর এবং আয়তনের উভয়ের মধ্যে বৃহত্তম সাবআরিয়াল আগ্নেয়গিরি, মওনা লোয়া ঐতিহাসিকভাবে পৃথিবীর বৃহত্তম আগ্নেয়গিরি হিসাবে বিবেচিত হয়েছে, এটি কেবল তমু ম্যাসিফ দ্বারা বামন।  এটি একটি সক্রিয় আগ্নেয়গিরি, যার আয়তন আনুমানিক প্রায় ১৮,০০০ ঘন মাইল (৭৫,০০০ কিমি), যদিও এর শিখরটি তার প্রতিবেশী মাউনা কেয়ার থেকে প্রায় ১২৫ ফুট (৩৮ মিটার) কম। 

মাউনা লোয়া সম্ভবত কমপক্ষে ৭০০,০০০ বছর ধরে ফেটে আসছে এবং প্রায় ৪০০,০০০ বছর আগে সমুদ্রপৃষ্ঠ থেকে উঠে এসেছিল। প্রাচীনতম শিলাগুলি ২০০,০০০ বছরের বেশি পুরানো নয়।  আগ্নেয়গিরির ম্যাগমাটি হাওয়াই হটস্পট থেকে এসেছে, যা কয়েক মিলিয়ন বছর ধরে হাওয়াই দ্বীপপুঞ্জ তৈরির জন্য দায়ী।

মাউনা লোয়ার সবচেয়ে সাম্প্রতিক বিস্ফোরণটি ২৪ শে মার্চ থেকে ১৫ এপ্রিল ১৯৮৪ পর্যন্ত ঘটেছিল। আগ্নেয়গিরির কোনও সাম্প্রতিক বিস্ফোরণে হতাহতের ঘটনা ঘটেনি, তবে হিলো শহরটি আংশিকভাবে ১৯ শতকের শেষদিকে লাভা প্রবাহে নির্মিত হয়েছিল। ১৯১২ সাল থেকে মায়ানা লোয়াকে হাওয়াইয়ান আগ্নেয়গিরি অবজারভেটরিটি নিবিড়ভাবে পর্যবেক্ষণ করেছে।

তথ্যসূত্র 

হাওয়াইয়ের আগ্নেয়গিরি
সক্রিয় আগ্নেয়গিরি
হাওয়াইয়ের পর্বত
মাউনা লোয়া
সুপ্রভা দেবী

সুপ্রভা দেবী (; )  অসমীয়া চলচ্চিত্র প্রযোজিকা এবং অসমের প্রথম মহিলা পরিচালিকা। ১৯৮৪ সালে তিনি নয়নমণি ও ১৯৮৬ সালে সরবজান পরিচালনা করেছেন। ১৯৮৫ তিনি শিল্পী  পুরস্কার লাভ করেছিলেন।

জন্ম
১৯৩৮ সালের ২৪শে ডিসেম্বর তারিখে অসমের তৈলক্ষেত্র ডিগবয়ে জন্মগ্রহণ করেন। তাঁর পিতার নাম যোগেন্দ্র কুমার রাজখোয়া ও মাতার নাম স্বর্ণপ্রভা রাজখোয়া। অধ্যয়ণকাল থেকেই তিনি সঙ্গীত ও ক্রিড়ায় পারদর্শীতা প্রদর্শন করেছিলেন।

কর্মজীবন
দ্বিজেন্দ্র নারায়ণের সঙ্গে বিবাহ বন্ধনে আবদ্ধ হওয়ার পর থেকেই তিনি অসমীয়া চলচ্চিত্র জগতে জড়িত হন। তিনি অসমের প্রথম মহিলা চলচ্চিত্র পরিচালিকা। ১৯৭০ সালে যোগ-বিয়োগ, ১৯৭২ সালে তরামাই, ১৯৭৬ সালে মরমী, ১৯৭৯ সালে  রাংঢালী চলচ্চিত্র নিজ স্বামীর সাথে পরিচালনা করেছিলেন কিন্তু স্বামীর মৃত্যুর পর ১৯৮৪ সালে তিনি স্বয়ং নয়নমণি পরিচালনা করেছিলেন।এই চলচ্চিত্রে নিপন গোস্বামী ও বিদ্যা রাও অভিনয় করেছিল এবং জিতু-তপন সঙ্গীত পরিচালনা করেছিলেন। 
১৯৮৫ সালে অসম সরকার তাঁকে শিল্পী পুরস্কার দ্বারা সম্মানীত করেছিল । ১৯৮৬ সালে তিনি রসরাজ লক্ষ্মীরাজ বেজবরুয়ার রচিত সরবজান কাহিনী অবলম্বনে সরবজান নামক চলচ্চিত্র নির্মাণ করেছিলেন। এই চলচ্চিত্রে তেজপুরের হীরেন চৌধুরী তাঁর সাথে পরিচালক রূপে কাজ করেছিলেন।  অন্যদিকে তিনি একজন গীতিকার রূপে বিখ্যাত ছিলেন। তিনি বহুসংখ্যক তথ্যচিত্র ও ধারাবাহিক পরিচালনা ও প্রযোজনা করেছেন যা গুয়াহাটি দূরদর্শন কেন্দ্রে সম্প্রচারিত হয়েছে। ২০০৩ সালে তিনি জিলিকাব লুইতর পার নামক ধারাবাহিক পরিচালনা করেছিলেন
।

মৃত্যু
সুদীর্ঘ ৫ বৎসর বৃক্ক রোগে আক্রান্ত হয়ে ২০১১ সনের ১৪ই জুন গুয়াহাটির ইন্টারন্যাশন্যাল হস্পিতালে মৃত্যুবরণ করেন। মৃত্যুর সময় তাঁর বয়স ছিল ৭৩ বৎসর।

তথ্যসূত্র

১৯৩৮-এ জন্ম
২০১১-এ মৃত্যু
আসামের চলচ্চিত্র পরিচালক
অসমীয়া চলচ্চিত্র প্রযোজক
উরি ব্যাংক

উরি ব্যাংক (Hangul: 우리은행, Uri Eunhaeng ) দক্ষিণ কোরিয়ার একটি বাণিজ্যিক ব্যাংক যার সদর দপ্তর সিউলে অবস্থিত। ১৯৯৯ সালে দক্ষিণ কোরিয়ার সাবেক কমার্শিয়াল ব্যাংক অব কোরিয়া, হানিল ব্যাংক এবং পিস ব্যাংক একত্রিত হয়ে গঠন করে হানভিট ব্যাংক এবং ২০০২ পর্যন্ত তা এই নামেই পরিচিত ছিলো; ২০০২ সালে এটি বর্তমান নাম 'উরি ব্যাংক' ধারণ করে। এই ব্যাংকটি উরি ফিন্যান্সিয়াল গ্রুপ-এর একটি অঙ্গ প্রতিষ্ঠান।

উরি ব্যাংকই দক্ষিণ কোরিয়ার প্রথম ব্যাংক যারা নন-ইন্টারনেট এক্সপ্লোরার ওয়েব ব্রাউজার ভিত্তিক অন-লাইন ব্যাংকিং সেবা প্রদান করে থাকে।

বাংলাদেশে কোরিয়ান বিনিয়োগকারীদের সুবিধার্থে শাখা ব্যাংকিং পরিচালনা করে থাকে।

আরও দেখুন 
 বাংলাদেশ ব্যাংক
 বাংলাদেশের ব্যাংকের তালিকা

তথ্যসূত্র

বহিঃসংযোগ 
 উরি ফিন্যান্সিয়াল গ্রুপ-এর ওয়েব সাইট
 উরি ব্যাংক, বাংলাদেশ শাখার প্রশাসনিক ওয়েবসাইট

বাংলাদেশের বেসরকারি ব্যাংক
দক্ষিণ কোরিয়ার ব্যাংক
১৮৯৯-এ প্রতিষ্ঠিত ব্যাংক
দক্ষিণ কোরীয় মার্কা
প্রতিবর্ণীকরণ

লিপ্যন্তর বা বর্ণানুবাদ বা প্রতিবর্ণীকরণ হল কিছুপরিমাণ পাঠ্য কে  এক ভাষার লিপি থেকে অন্য ভাষার লিপি তে রূপান্তর।

লিপ্যন্তরকরণ মূলত মূল আওয়াজের উপস্থাপনের সাথে নয় বরং অক্ষর গুলির উপস্থাপনের সাথে নিরভরশীল। সুতরাং, "অক্ষর" শব্দটিকে রোমান বা ইংরেজি হরফে লিখতে গেলে তা হবে ⟨akshar⟩ অর্থাৎ ⟨ক্ষ⟩ এর রোমান লিপ্যন্তর হল ⟨ksh⟩ যদিও এর উচ্চারণ ⟨kkh⟩

বিপরীতে, প্রতিলিপি? বা ধ্বনিগত রূপান্তর  পাঠ্যের অর্থোগ্রাফির চেয়ে আওয়াজগুলিকে অধিক গুরুত্ব দেয়। সুতরাং "অক্ষর" এর রোমান ধ্বনিগত রূপান্তর হবে [ okkhor ]

লিপ্যন্তর বোঝাতে কৌণিক বন্ধনী (অ্যাঙ্গুলার ব্র্যাকেট)ব্যবহার করা যেতে পারে। ফোনেটিক রূপান্তরের জন্য চৌকো বন্ধনী অথবা তির্যক চিহ্ন ব্যবহার করা যেতে পারে।

সংজ্ঞা 
সিস্টেমেটিক ট্রান্সলিটেরেশন হ'ল একটি লেখার পদ্ধতি থেকে অন্য একটি লেখার পদ্ধতিতে লেখার জন্য গাণিতিক ম্যাপিং, সাধারণত গ্রাফেমিকে গ্রাফেমিতে। বেশিরভাগ ট্রান্সলিটে্শরেন সিস্টেমগুলি একটির সাথে একটি সম্পর্কযুক্ত (one to one mapping)  সুতরাং পাঠক দ্ব্যর্থহীনভাবে মূল বানানটি পুনর্গঠন করতে পারে।

প্রতিলিপি থেকে পার্থক্য

সমস্যা  
 এক ভাষার লেখার পদ্ধতির সাথে অন্য ভাষার লেখার পদ্ধতির one to one mapping (একটির সাথে একটি সম্পর্ক) পাওয়া যায় না। যেমন ইংরেজি ভাষার d বাংলা ভাষার ড, ঢ,  দ, ধ এর সাথে সম্পর্কযুক্ত। আবার বাংলা ভাষার ফ এবং ইংরেজি f কাছাকাছি উচ্চারণ যুক্ত হলেও একই নয়।
 একই রকম শব্দগুচ্ছ থেকে অন্য ভাষায় একাধিক রকম যুক্তাক্ষর গঠিত হতে পারে। যেমন : রেফ ও য-ফলা সমস্যা। কম্পিউটার প্রায়ই র্য এবং র‍্য (র-্য) এর পার্থক্য করতে পারে না।

আরো দেখুন 
ব্রাহ্মী লিপিসমূহ  
লাতিন লিপি

তথ্যসূত্র 

প্রতিবর্ণীকরণ
আলজেরীয় ফুটবল ফেডারেশন

আলজেরীয় ফুটবল ফেডারেশন (, , ; এছাড়াও সংক্ষেপে এএফএফ নামে পরিচিত) হচ্ছে আলজেরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালের ২১শে অক্টোবর তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর আলজেরিয়ার রাজধানী আলজিয়ার্সে অবস্থিত।

এই সংস্থাটি আলজেরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে আলজেরীয় পেশাদার লীগ ১, আলজেরীয় কাপ, আলজেরীয় অনূর্ধ্ব-২১ কাপ এবং আলজেরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে আলজেরীয় ফুটবল ফেডারেশনের সভাপতির দায়িত্ব পালন করছেন খেইরেদিন জেতচি এবং সাধারণ সম্পাদকের দায়িত্ব পালন করছেন মোহামেদ সাদ।

কর্মকর্তা

তথ্যসূত্র

বহিঃসংযোগ 

   
 ফিফা-এ আলজেরীয় ফুটবল ফেডারেশন  
 ক্যাফ-এ আলজেরীয় ফুটবল ফেডারেশন 

 
১৯৬২-এ আলজেরিয়া-এ প্রতিষ্ঠিত
১৯৬২-এ প্রতিষ্ঠিত ক্রীড়া সংস্থা
আলজেরিয়ার ক্রীড়া নিয়ন্ত্রণ সংস্থা
আলজেরিয়ার ফুটবল পরিচালনা পরিষদ
ক্যাফের সদস্য
লিবীয় ফুটবল ফেডারেশন

লিবীয় ফুটবল ফেডারেশন (, ; এছাড়াও সংক্ষেপে এলএফএফ নামে পরিচিত) হচ্ছে লিবিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৫ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর লিবিয়ার রাজধানী ত্রিপোলিতে অবস্থিত।

এই সংস্থাটি লিবিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিবীয় প্রিমিয়ার লীগ, লিবীয় দ্বিতীয় বিভাগ, লিবীয় কাপ, লিবীয় লীগ কাপ এবং লিবীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে লিবীয় ফুটবল ফেডারেশনের সভাপতির দায়িত্ব পালন করছেন আব্দুলহাকিম আলশালমানি এবং সাধারণ সম্পাদকের দায়িত্ব পালন করছেন আব্দুননাসের আহমেদ।

কর্মকর্তা

তথ্যসূত্র

বহিঃসংযোগ
  
 ফিফা-এ লিবীয় ফুটবল ফেডারেশন  
 ক্যাফ-এ লিবীয় ফুটবল ফেডারেশন 

লিবীয় ফুটবল ফেডারেশন
১৯৬২-এ লিবিয়া-এ প্রতিষ্ঠিত
১৯৬২-এ প্রতিষ্ঠিত ক্রীড়া সংস্থা
লিবিয়ার ক্রীড়া নিয়ন্ত্রণ সংস্থা
লিবিয়ার ফুটবল পরিচালনা পরিষদ
ক্যাফের সদস্য